PIÈCES À L’APPUI. 
— Quel est leur parler du bon Duc. 
Et de son noble filz le comte 1 ? 
— Ils dient qu’ils aiment le plue, 
Au surplus n’en font pas grant conte. 
— Ils en parviendront à mesconte ; 
On ne soustient pas adès ire. 
Adviengne ce que j’en désire. 
•— Que dient-ils du Namurois 
Et autres pays bourguignons ? 
— Dea nous sommes de Namur roys 
Et contre Lucembourg bongnons. 
Tant qu’ilz auront en bourg ongnons, 
Hz n’en parleront autrement; 
L’ung y bourde fort, l’autre ment. 
— Et de ces feux qu’ils ont boulez , 
Es-se point merveilleuse perte, 
Puisqu’il n’ont esté déboutez? 
La douléance en est aperte. 
Ilz ont manière fort experte 
A brûler en pouldre et en souffre. 
— Pourquoy non, quant on le leur souffre? 
— Touteffois le peuple liégois 
Est-il point avec eulx party ? 
— Brûlés soient en feu grégois 
Tous soustenans le leur party. 
Assault leur sera imparty, 
Avant que la chose demeure , 
Autant de verde que dé meure. 
I 
— N’ont-ils point peur d’estre assaillis 
Et misérablement tuéz? 
— Ils sont mainteffoisjà saillis, 
En guerre tous habituéz. 
Les biens seront restituéz 
Que ilz ont ravy cet esté; 
Au mains y auront ilz esté. 
— Et ces faulses gens des m,estiers 
Seront-ils tousiours mesdisans ? 
— Leur party n’est double mes tiers , 
Non pas pour ung jour mes dix ans. 
Et s’ilz gardent telx metz disans : 
“ Cecy est pour nous, qui qu’en hongne , » 
De ce me rapporte à Bourgongne. 
—- C’est despit que tel coquinaille 
Veulent auctorité avoir. 
— S’il fault qu’en guerre coquin aille , 
Point ne craint perdre son avoir. 
Par cela est-il bon à voir 
Qu’ilz ne sont de nul mal lassez. 
Et sy feront du mal assez. 
■— Comme font-ilz de leurs promesses 
Et de la submission d’eulx? 
-— Hz tiennent les vespres pour messes; 
Car promettre et tenir sont deux. 
Touteffois sont-ilz sy hideux, 
Comme on dit, et sy inhumains , 
Dieu me gart d’entrer en leurs mains. 
— Or , me raconte de Dynant ; 
Que dient-ilz que ce sera? 
— On en parloit yer en disnant, 
Disant que point ne cessera. 
Son grant orgueil abaissera ; 
Penduz seront à leurs despens. 
On me pende se les despens. 
— Pour faire leur dernière course, 
N’ont-ils pas mis des gentilz sus ? 
— Nenny, au premier qui se cource 
Ils sont incontinent yssus. 
II y en a de mal tissus 
En tel nombre et de mal affaire ; 
Ilz sont trestous chier mal à faire. 
! Le comte de Charolois. 
